Vealøs naturreservat (Asker)

Vealøs naturreservat består av et område rundt holmen Vealøs. Det ligger ved Tofte på Hurumlandet i Asker kommune. Området ble vernet 16. juli 2009 og inngår i verneplan for sjøfugl. Fra og med 15. april til og med 15. juli er det forbud mot ilandstiging. Verneforskriften sier at formålet med vernet er «å bevare en tilnærmet urørt holme, samt tilgrensende sjøområder, med det naturlig tilknyttede plante- og dyreliv. Området er egenartet ved å ha særlig verdi som hekkeområde for sjøfugl. Formålet gjelder også viktige sårbare og fredete botaniske forekomster.» Referanser